CELEX: 32007D0205
Language: sk
Date: 2007-03-22 00:00:00
Title: 2007/205/ES: Rozhodnutie Komisie z  22. marca 2007 , ktorým sa stanovuje spoločný formát pre prvú správu členských štátov o implementácii smernice Rady 2004/42/ES o obmedzení emisií prchavých organických zlúčenín [oznámené pod číslom K(2007) 1236] (Text s významom pre EHP )

31.3.2007   
            
            
               SK
            
            
               Úradný vestník Európskej únie
            
            
               L 91/48
            
         
      ROZHODNUTIE KOMISIE
   
   z 22. marca 2007,
   ktorým sa stanovuje spoločný formát pre prvú správu členských štátov o implementácii smernice Rady 2004/42/ES o obmedzení emisií prchavých organických zlúčenín
   [oznámené pod číslom K(2007) 1236]
   (Text s významom pre EHP)
   (2007/205/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 2004/42/ES z 21. apríla 2004 o obmedzení emisií prchavých organických zlúčenín unikajúcich pri používaní organických rozpúšťadiel v určitých farbách a lakoch a vo výrobkoch na povrchovú úpravu vozidiel a o zmene a doplnení smernice 1999/13/ES (1), a najmä na jej článok 7,
   keďže:
   
               (1)
            
            
               Podľa smernice 2004/42/ES sa od členských štátov žiada, aby zaviedli monitorovacie programy s cieľom overiť súlad s ustanoveniami uvedenej smernice a podávať správy o výsledkoch svojich monitorovacích programov a kategóriách a množstvách výrobkov, na ktoré sa udelili povolenia podľa článku 3 ods. 3 uvedenej smernice na základe spoločného formátu navrhnutého Komisiou.
            
         
               (2)
            
            
               Podľa článku 7 smernice 2004/42/ES s prepojením na prílohu I k uvedenej smernici členské štáty pripravia a Komisii predložia prvú správu o implementácii uvedenej smernice najneskôr do 30. júna 2008.
            
         
               (3)
            
            
               Z toho dôvodu by sa mal stanoviť spoločný formát pre prvú správu, ktorá sa vzťahuje na obdobie od 1. januára 2007 do 31. decembra 2007.
            
         
               (4)
            
            
               Opatrenia ustanovené v tomto rozhodnutí sú v súlade so stanoviskom výboru uvedeného v článku 12 ods. 2 smernice 2004/42/ES,
            
         PRIJALA TOTO ROZHODNUTIE:
   Článok 1
   Na účely vypracovania správy, ktorá sa má predložiť Komisii podľa článku 7 smernice 2004/42/ES a ktorá sa vzťahuje na obdobie od 1. januára 2007 do 31. decembra 2007, použijú členské štáty formát uvedený v prílohe k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 22. marca 2007
      
         
            Za Komisiu
         
         Stavros DIMAS
         
         
            člen Komisie
         
      
   
   
      (1)  Ú. v. EÚ L 143, 30.4.2004, s. 87.
   
      PRÍLOHA
      SPOLOČNÝ FORMÁT NA PREDLOŽENIE PRVEJ SPRÁVY O IMPLEMENTÁCII SMERNICE RADY 2004/42/ES ZA OBDOBIE OD 1. JANUÁRA DO 31. DECEMBRA 2007
      1.   Všeobecné informácie a administratívne opatrenia
      
                  1.1.
               
               
                  Orgán zodpovedný za predloženú správu:
                  
                              Názov
                           
                           
                               
                           
                        
                              Adresa
                           
                           
                               
                           
                        
                              Kontaktná osoba
                           
                           
                               
                           
                        
                              E-mail
                           
                           
                               
                           
                        
                              Telefón
                           
                           
                               
                           
                        
            
                  1.2.
               
               
                  V rámci implementácie smernice 2004/42/ES uveďte, prosím, orgán alebo orgány určené podľa článku 5 uvedenej smernice a zodpovedné za:
                  
                              1.
                           
                           
                              zavedenie, koordinovanie a riadenie monitorovacieho programu (na vnútroštátnej úrovni);
                           
                        
                              2.
                           
                           
                              vykonávanie inšpekcií a kontrol v oblasti (na regionálnej a/alebo miestnej úrovni);
                           
                        
                              3.
                           
                           
                              uplatňovanie požiadaviek uvedenej smernice v prípade porušení.
                           
                        
            2.   Monitorovací program (článok 6 smernice 2004/42/ES)
      
                  2.1.
               
               
                  Ak je k dispozícii písomná verzia vnútroštátneho monitorovacieho programu, priložte, prosím, jej kópiu do prílohy k správe.
               
            
                  2.2.
               
               
                  Stručne opíšte program zriadený na monitorovanie a overenie súladu so smernicou 2004/42/ES so zameraním na tieto informácie:
                  
                              1.
                           
                           
                              limitné hodnoty pre VOC stanovené v prílohe II k uvedenej smernici;
                           
                        
                              2.
                           
                           
                              požiadavky na označovanie ustanovené v článku 4 uvedenej smernice.
                           
                        
            
                  2.3.
               
               
                  Uveďte, prosím, či sa vykonávajú inšpekcie týchto prevádzkovateľov:
                  
                              1.
                           
                           
                              výrobcov výrobkov, na ktoré sa vzťahuje smernica 2004/42/ES;
                           
                        
                              2.
                           
                           
                              dovozcov výrobkov, na ktoré sa vzťahuje smernica 2004/42/ES;
                           
                        
                              3.
                           
                           
                              veľkoobchodníkov, maloobchodníkov, odborných konečných užívateľov regulovaných výrobkov alebo ďalších prevádzkovateľov vrátane napr. zariadení na povrchovú úpravu vozidiel, na ktoré sa smernica Rady 1999/13/ES (1) už nevzťahuje.
                           
                        Ak sa tieto inšpekcie vykonávajú, stručne opíšte:
                  
                              1.
                           
                           
                              druhy vykonaných inšpekcií (kontroly na mieste, odbery vzoriek a analýzy výrobkov, overovanie zásob a dátumov predaja, kontroly označovania a iné);
                           
                        
                              2.
                           
                           
                              frekvenciu vykonaných inšpekcií (systematické ročné inšpekcie, inšpekcie obmedzené na najdôležitejších výrobcov/dovozcov, náhodné inšpekcie a iné).
                           
                        
            
                  2.4.
               
               
                  V tabuľke uveďte, prosím, počet podnikov pôsobiacich v procese výroby a distribúcie výrobkov, ktoré boli predmetom inšpekcie v roku 2007, a podľa možnosti počet inšpekcií plánovaných na rok 2008. Ak je to možné, uveďte, prosím, aj odhadovaný celkový počet subjektov pôsobiacich v procese výroby a distribúcie výrobkov a celkové množstvá príslušných výrobkov (vyrobených a distribuovaných v roku 2007 v príslušnom členskom štáte):
                  
                              Druh prevádzkovateľov
                           
                           
                              Celkový počet existujúcich prevádzkovateľov
                           
                           
                              Počet prevádzkovateľov, ktorí boli predmetom inšpekcie v roku 2007
                           
                           
                              Celkové množstvá výrobkov, na ktoré sa vzťahuje smernica 2004/42/ES
                              (v kg)
                           
                           
                              Inšpekcie plánované na rok 2008
                           
                        
                              Výrobcovia
                           
                           
                               
                           
                           
                               
                           
                           
                               
                           
                           
                               
                           
                        
                              Dovozcovia
                           
                           
                               
                           
                           
                               
                           
                           
                               
                           
                           
                               
                           
                        
                              Iní
                           
                           
                               
                           
                           
                               
                           
                           
                               
                           
                           
                               
                           
                        
            
                  2.5.
               
               
                  Ako príslušné orgány overujú, že sa dosiahla zhoda použitím referenčných meracích metód uvedených v prílohe III k smernici 2004/42/ES?
               
            
                  2.6.
               
               
                  Ak je do implementácie smernice 2004/42/ES zahrnutých viac orgánov (pozri bod 1.2. vyššie), uveďte, prosím, prijaté opatrenia na zabezpečenie čo najjednotnejšej implementácie uvedenej smernice na celom území.
               
            
                  2.7.
               
               
                  Aké sú pravidlá o sankciách uplatniteľných v prípade porušenia vnútroštátnych ustanovení prijatých podľa článku 10 smernice 2004/42/ES?
               
            
                  2.8.
               
               
                  Ak je to možné, uveďte, prosím, odhadovaný celkový počet pracovníkov zahrnutých do procesu monitorovania a kontroly, ich odbornosť, ako aj odhadované náklady na monitorovanie v EUR za rok (zamestnanci, odber vzoriek a analýzy, kontroly označovania, uplatňovanie, ďalšie náklady).
               
            3.   Hlavné výsledky monitorovacieho programu uskutočneného v roku 2007 (článok 7 smernice 2004/42/ES)
      
                  3.1.
               
               
                  Koľko prípadov nedodržania limitných hodnôt pre VOC uvedených v prílohe II k smernici 2004/42/ES sa zistilo v roku 2007 (v %) v porovnaní s celkovým počtom vykonaných kontrol? Ak je to možné, uveďte, prosím:
                  
                              1.
                           
                           
                              kategórie príslušného výrobku v súlade s uvedenou prílohou;
                           
                        
                              2.
                           
                           
                              množstvá výrobkov, ktoré neboli v súlade s uvedenými limitnými hodnotami.
                           
                        
            
                  3.2.
               
               
                  Koľko prípadov nedodržania povinného označovania (v %) podľa článku 4 smernice 2004/42/ES sa zistilo v roku 2007 v porovnaní s celkovým počtom vykonaných kontrol? Ak je to možné, rozlišujte, prosím, medzi týmito kategóriami:
                  
                              1.
                           
                           
                              výrobky, ktoré nespĺňajú požiadavky týkajúce sa označovania a obsahu VOC;
                           
                        
                              2.
                           
                           
                              výrobky, ktoré spĺňajú požiadavky týkajúce sa obsahu VOC, ale nespĺňajú požiadavky týkajúce sa označovania.
                           
                        
            
                  3.3.
               
               
                  Aké opatrenia sa prijali v prípadoch nesplnenia požiadaviek, aby sa zabezpečil súlad so smernicou 2004/42/ES?
               
            4.   Výnimky udelené na základe článku 3 ods. 2 smernice 2004/42/ES
      
                  4.1.
               
               
                  Ako sa zaviedol režim výnimiek ustanovený v článku 3 ods. 2 smernice 2004/42/ES?
               
            
                  4.2.
               
               
                  Aký kontrolný systém sa zaviedol s cieľom zabezpečiť, aby sa výrobky, na ktoré sa vzťahuje výnimka podľa článku 3 ods. 2 smernice 2004/42/ES, nepredali ani nepoužili v zariadeniach, ktoré nie sú schválené ani registrované v súlade s článkom 3 alebo 4 smernice 1999/13/ES?
               
            
                  4.3.
               
               
                  Ak je to možné, uveďte, prosím, odhadované množstvo výrobkov v roku 2007, na ktoré sa uplatňuje výnimka (v súlade s klasifikáciou v prílohe I k smernici 2004/42/ES).
               
            5.   Individuálne povolenia udelené na základe článku 3 ods. 3 smernice 2004/42/ES
      
                  5.1.
               
               
                  Využili ste možnosť udelenia individuálnych povolení podľa článku 3 ods. 3 smernice 2004/42/ES?
               
            
                  5.2.
               
               
                  Ak áno, stručne opíšte fungovanie systému zriadeného na udeľovanie individuálnych povolení:
                  
                              1.
                           
                           
                              Ktoré orgány sú zodpovedné za vydávanie individuálnych povolení?
                           
                        
                              2.
                           
                           
                              Ktoré orgány sú zodpovedné za označenie budov a/alebo starých automobilov (veteránov) so zvláštnou historickou a kultúrnou hodnotou?
                           
                        
                              3.
                           
                           
                              Podľa akých kritérií sa určila zvláštna historická a kultúrna hodnota?
                           
                        
                              4.
                           
                           
                              Ak je to možné, uveďte, prosím, odhadované množstvo budov a/alebo starých automobilov (veteránov), ktorým príslušné orgány priradili zvláštnu historickú a kultúrnu hodnotu.
                           
                        
                              5.
                           
                           
                              Ako sa zabezpečí, že predmetné výrobky sa:
                              
                                          a)
                                       
                                       
                                          predávajú len v „presne vymedzených“ množstvách;
                                       
                                    
                                          b)
                                       
                                       
                                          používajú len na ciele reštaurovania a údržby označených budov a/alebo automobilov?
                                       
                                    
                        
                              6.
                           
                           
                              V tabuľke, prosím, uveďte kategórie a množstvá výrobkov, na ktoré sa udelilo povolenie podľa článku 3 ods. 3 smernice 2004/42/ES:
                              
                                          Kategórie
                                       
                                       
                                          Súlad s prílohou I k smernici 2004/42/ES
                                       
                                       
                                          Množstvá výrobku „pripraveného na použitie“, na ktorý bolo udelené povolenie (v kg)
                                       
                                    
                                          Kategória 1
                                       
                                       
                                           
                                       
                                       
                                           
                                       
                                    
                                          Kategória 2 atď.
                                       
                                       
                                           
                                       
                                       
                                           
                                       
                                    
                        
            6.   Ďalšie dôležité informácie
      
                  6.1.
               
               
                  Aké hlavné problémy sa vyskytli pri zavádzaní a implementácii monitorovacieho programu vrátane problémov pri implementácii smernice alebo administratívnych problémov, ktoré sa vyskytli pri implementácii konkrétneho monitorovacieho programu? Ako sa tieto problémy vyriešili?
               
            
                  6.2.
               
               
                  Uveďte, prosím, ďalšie dôležité pripomienky, návrhy alebo informácie súvisiace s implementáciou smernice 2004/42/ES.
               
            
         (1)  Ú. v. ES L 85, 29.3.1999, s. 1.